মহানগৰীৰ বশিষ্ট অঞ্চলৰ লগতে ৰাতি যান-বাহনত ডকাইতি কৰি দীৰ্ঘদিন ধৰি সন্ত্ৰাস চলাই অহা দুৰ্ধৰ্ষ ডকাইতৰ এটা দলক আজি কৰায়ত্ত কৰিবলৈ সক্ষম হয় মহানগৰ আৰক্ষী।
পুৱতি নিশা মহানগৰ আৰক্ষীৰ সহকাৰী আৰক্ষী আয়ুক্ত নন্দিনী কাকতীৰ নেতৃত্বত চলা অভিযানত বশিষ্ঠৰ চাৰিআলিৰ সমীপৰ পৰা কৰায়ত্ত কৰিবলৈ সক্ষম হয় ৭ জনীয়া ডকাইতৰ দলটোক।
ধৃত লোক কেইজন ক্ৰমে অভিষেক দে, বলোৰাম ব্ৰহ্ম, সঞ্জয় সিং, জোন আলী, অজিত ৰাভা, নানতা ধৰ আৰু ৰাহল চৌধুৰী। বৰ্তমান বশিষ্ট থানাত ধৃত ডকাইতকেইজনক জেৰা চলাই থকা হৈছে।
লোককেইজনৰ পৰা আৰক্ষীয়ে নগদ ধন, সোণৰ অলংকাৰ, ১১৫টা ম'বাইল ফ'ন, তিনিখন স্কুটি, টিভি আৰু ডকাইতিত ব্যৱহৃত ভালেমান অস্ত্ৰ জব্দ কৰে।
ইপিনে, এই অভিযানত আহত হয় বৰুণ টায়ে নামৰ আৰক্ষীৰ জোৱানজন। আৰক্ষীৰ জোৱানজনক এজন ডকাইতে চুৰিৰে হাতত আঘাত কৰে।
উল্লেখ্য যে, বিশেষ সূত্ৰৰ পৰা পোৱা খবৰ অনুসৰি দলটোৱে বশিষ্ঠ চাৰিআলিৰ সমীপৰ এটা স্থানত গোট খোৱাৰ সময়তে বশিষ্ঠ আৰক্ষীয়ে এই অভিযানটো চলায়।
আৰক্ষী বিষয়াগৰাকীয়ে জানিবলৈ দিয়ামতে দলটো প্ৰায়ে বশিষ্ঠৰ এক নিৰ্দিষ্ট অঞ্চলত নিশা গোট খায়। ডকাইতৰ দলটোক কৰায়ত্ত কৰিবলৈ কিছুদিন ধৰি তেওঁ পৰিকল্পনা কৰি আছিল বুলিও জানিবলৈ দিয়ে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
